PlayerUnknown's Battlegrounds (PUBG) zo ur c'hoari tenn trede sell liesc'hoarier enlinenn savet hag embannet gant PUBG Studios, ur skourr d'an embanner sukorean Krafton. Ar c'hoari a zo diazezet war modoù c'hoari lies savet gant Brendan "PlayerUnknown" Greene evit c'hoarioù all. Awen ar modoù a oa bet ar film Battle Royale. Deuet eo da vezañ ur c'hoari e-unan renet gant Greene. Er c'hoari, betek kant c'hoarier a vez harzlammet war un enezenn ha rediet eo kavout armoù ha dafar a-benn lazhañ ar c'hoarierien all betek bezañ an hini bev nemetañ. Ar zonenn lec'h ma c'hell stourm ar c'hoarierien a ya war strisaat a-fed ma dremen an amzer, o rediañ ar c'hoarierien da vont ouzh ar stourm muioc'h-muiañ.